****

**Drugi Edukativni Trening Program iz Psihoseksualne Terapije – Udruženje Seksin, Beograd**

 **Josif Fidanovski, zastupnik udruženja Seksin**

Resavska 78

**PSIHOSEKSUALNA TERAPIJA -**

**DRUGI EDUKATIVNI TRENING PROGRAM**

**2015 – 2016**

(Preliminarna verzija)

 **Ograničen broj mesta**

 **Realizacija ovog programa obuhvata 2 jednodnevna susreta u trajanju od 6 sati, jednom mesečno (subotom i nedeljom), ukupno 20 jednodnevnih susreta, tokom jedne godine.** **Početak programa je planiran za 26. septembar 2015 godine.**

**Ovaj program će biti podržan od EFS-Evropske Seksološke Federacije u trajanju od 120 sati i 20 sati supervizije.**



**Drugi Edukativni Trening Program iz Psihoseksualne Terapije – Udruženje Seksin, Beograd**

Predavač

 **Josif Fidanovski** je diplomirani psiholog, kognitivno-bihejvioralni terapeut, psihoseksualni terapeut, član Evropske Seksološke Federacije (EFS) i zastupnik udruženja Seksin u Beogradu. U svojoj privatnoj praksi sa klijentima primenjuje psihoseksualnu terapiju kao integrativnu metodu za povećanje intimnosti između partnera i seksualne funkcionalnosti.

Nakon završetka studija na Filozofskom fakultetu u Skoplju, otsek psihologija, gde mu je diplomski rad bio: Seksualna inteligencija i psihička androginija u kasnoj adolescenciji, kreće u lični proces razvoja psihoseksualne terapije na ovim prostorima.

Najpre je u Beogradu završio edukaciju iz kognitivno-bihejvioralnu terapiju kod Jasmine Radonjić, a psihoseksualnu terapiju izučavao je za vreme fakulteta i nakon diplomiranja kao svoj lični i profesionalni izazov i poduhvat. Ljubav prema seksualnosti mu je omogućila da se poveže sa našim i evropskim stručnjacima iz te oblasti, poput Minje i Ljubomira Erića, Save Bojovića, Aleksandra Štulhofera, Zorana Rakića, Kjarom Simoneli i dr. koji su mu pomogli sa edukacijom, klijentima i literaturom da se danas bavi psihoseksualnom terapijom.

Stalni je saradnik klinike Plodnost iz Novih Banovaca, gde već 5 godina sa doktorom Savom Bojovićem radi na planu dijagnostike i terapije seksualnih disfunkcija i pomaže u tretiranju neplodnosti.

Ima svoj blog pod nazivom “Seksualna funkcionalnost”: www.fidanovski.blogspot.com na kom piše i objavljuje tekstove o ljubavnim i seksualnim problemima.

Bio je stalni gost doktora Bojovića u emisijama na BN televiziji o savremenoj edukaciji i komunikaciji u seksu, u trajanju od 6 meseci. Takođe je povremeni gost televizijskih kuća u Srbiji, Makedoniji i Bosni – (TV Pink, TV Pink BH, TV Alfa, TV Galaksija i dr.) i piše članke za dnevne i nedeljne novine u funkciji promovisanja seksualnog zdravlja i psihoseksualne terapije.

Prvi je na ovim prostorima koncipirao edukativni trening program iz psihoseksualne terapije, koji je pokrenut u oktobru 2014-te godine.

Učestvuje i nastupa na domačim i stranim kongresima o psihoterapiji, seksualnosti i plodnosti.

**Program edukacije za psihoseksualne terapeute sadrži 20 modula:**

1. Istorija seksualnosti, uvodna razmatranja
2. Anatomija i fiziologija seksualnog odgovora
3. Psihoseksualni razvoj, teorije
4. Intimnost, kontracepcija i seksualno prenosive bolesti
5. Seksualna inteligencija
6. Klinički oblici seksualnih disfunkcija\* 1.deo
7. Klinički oblici seksualnih disfunkcija 2. deo
8. Klinički oblici seksualnih disfunkcija 3.deo
9. Metodi procene seksualnih funkcija 1. deo
10. Metodi procene seksualnih funkcija 2. deo
11. Terapijske tehnike u lečenju seksualnih disfunkcija 1.deo
12. Terapijske tehnike u lečenju seksualnih disfunkcija 2. deo
13. Intimnost, strast i dinamika partnerskih relacija 1. deo
14. Intimnost, strast i dinamika partnerskih relacija 2. deo
15. Seksualne fantazije i uzbuđenje
16. Samac, depresija i seksualna funkcionalnost
17. Seksualna orijentacija
18. Rodna disforija
19. Surogat terapija
20. Etička pitanja u psihoterapiji seksualnih disfunkcija

Moguće su određene izmene nekih modula ili da budu dodati još neki dani. Za sve promene učesnici programa će biti blagovremeno obavešteni putem email-a.

**\* Klinički oblici seksualnih disfunkcija**

* **Slabost ili odsustvo seksualne želje – hipoaktivna seksualna želja**
* **Seksualna averzija**
* **Poremećaj seksualnog uzbuđenja kod žena**
* **Erektilna disfunkcija**
* **Poremećaj orgazma kod žena**
* **Poremećaj orgazma kod muškaraca**
* **Prevremena ejakulacija**
* **Dispareunija**
* **Vaginizam**
* **Seksualne disfunkcije uslovljene medicinski činiocima**
* **Seksualne disfunkcije uslovljene uzimanjem lekova i droga**
* **Seksualna adikcija – prisilna seksualna aktivnost**

**EDUKACIJSKI CILJEVI: PSIHOSEKSUALNA TERAPIJA -**

**EDUKATIVNI TRENING PROGRAM**

Glavni fokus ovog programa je da se razume značaj ljudske seksualnosti i njena uloga u terapijskom tretmanu, od detinjstva do pozne starosti.

Od svih učesnika programa se očekuje da pokažu interesovanje i entuzijazam za razvijanje terapeutskih veština kada rade u uslovima psihoseksualne i partnerske problematike. Da bi ovaj iskustveni i edukativni trening program bio uspešan, potrebna je takođe visoka motivisanost i učešće na gotovo svim zajedničkim susretima (moguć izostanak 10% od ukupnog broja susreta-uz mogućnost nadoknade).

Orijentacija samog programa je takva da veruje da ne postoji jedna vrsta psihoterapije ili savetovanja , koja će u svom čistom obliku, biti u mogućnosti da zadovolji sve klijentove potrebe. Dodatno, naučna istraživanja potvrđuju da efikasnost psihoterapije i psihoseksualne terapije mnogo malo zavise od izbora teoretske orijentacije terapeuta. Umesto toga, kao najznačajniji faktor za uspešnu psihoterapiju navodi se veza koja se uspostavlja između klijenta i terapeuta, pa su zato u ovom programu dobrodošli svi oni koji žele da razviju svoju praksu i postanu etični, kompetentni integrativni praktičari.

Profesionalni trening u seksualnoj terapiji bio je uspostavljen u 1970. sa publikovanjem knjige Mastersa i Džonsonove: Treating Sexual Inadequacy. Od tada su mnogi stručnjaci za mentalno zdravlje dosta pisali na polju seksualnosti i definisali su specifične bihejvioralne i kognitivne pristupe. Psihoseksualna terapija kao specificni integrativni modalitet za lečenje seksualnih disfunkcija je pionirsko delo psihijatra Helen Singer Kaplan. Psihoseksualni terapeuti bave se otvoreno i direktno sa senzitivnim i bolnim pitanjima.

Nakon završetka edukativnog programa za psihoseksualnog terapeuta, učesnici će biti osposobljeni za:

* Da prepoznaju osnovne bio-psiho-socijalne faktore koje oblikuju seksualno funkcionisanje;
* Da nauče kriterijume za dijagnozu i procenu seksualnih poremećaja kako su opisani u DSM 4 i DSM 5;
* Da razumeju dinamiku interpersonalnih relacija, uključujući socio-kulturnih faktora koji utiču na vrednosni sistem i ponašanje i specifični načini da se stimuliše partnerska i porodična ljubav;
* Da saznaju šta je to seksualna inteligencija i koliko je važna za ispunjen partnerski život;
* Da razlikuju fizičke i psihološke uzročnike seksualnih disfunkcija;
* Da poštuju različitost u seksualnoj orijentaciji, rodnih identiteta i probleme povezane sa rodnim ulogama, kao i značaj u obezbeđivanju osnovnih etičkih i seksualnih prava;
* Da procene važnost bolesti, lekova i droge na seksualno funkcionisanje i partnersku vezu, uključujući i hendikepiranost, trudnoću, kontracepciju, plodnost i seksualno prenosive bolesti;
* Da nauče istoriju seksologije, kao i najnovija istraživanja u kliničkoj seksologiji;
* Da razumeju različite tehnike i metode u tretmanu svih vrsta seksualnih poremećaja, uključujući parafilije i seksualnu zavisnost;
* Da razumeju površinske i dublje probleme na kojima se zasnivaju seksualne disfunkcije;
* Da razumeju teoriju i metode intervencije u partnerskom sistemu koji uključuje seks i probleme intimnosti;
* Da nauče principe konsultacije, saradnje i upućivanje u psihoseksualnoj terapiskoj praksi;
* Da nauče tehnike evaluacije kliničkih slučajeva;
* Da steknu praktično iskustvo kroz izlaganje kliničkih slučajeva, putem opservacija, demonstracija, video prezentacija, igra uloga itd;